Deel alles in die helfte! - Voelgoed
Tuis Vroue wat Glo Hennie Stander Deel alles in die helfte!
Deel alles in die helfte!
Der Julie, 'n Duitser, het 12 jaar saam met sy lewensmaat gebly. Ná 12 jaar het hulle paadjies geskei, en hulle moes alles deel.
Hy besluit toe dat hy letterlik alles sal deel. Hy saag toe al hulle besittings in die middel deur, insluitende hulle Corsa, televisie, stoele, rusbank, iPhone 5, ensovoorts. Der Julie het ook 'n video geneem van hoe hy dit alles in twee stukke sny. (Gaan kyk hier na die video). Daarna het hy sy stukke op eBay te koop aangebied. En interessant genoeg: Mense is bereid om hierdie "halwe" stoele en rusbank en ander items te koop. Hulle kan dit nie gebruik nie, maar hulle doen dit seker vir die snaaksigheid daarvan.
Maar is dit nie verskriklik dat mense wat op 'n stadium vir mekaar lief was, mekaar so kan haat dat hulle mekaar niks gun nie! Dit is natuurlik baie moeilik om goed te wees vir iemand anders as jy voel daardie persoon het jou te na gekom. Jesus het gesê: Julle moet julle vyande liefhê, en julle moet bid vir dié wat vir julle vervolg, sodat julle kinders kan wees van julle Vader in die hemel (Mt. 5:44-45).